text: Við seglbáti á pall á G
text: #000001
text: Tónaskaldið og tónleikarin Yann Tiersen hevur samstarvað nógv við gøtumannin Ólav Jákupsson. Hann og konan búgva á oynni Ushant og G! er partur av tónleikaferð hjá teimum
text: #000002
text: Yann Tiersen og Quinquis búgva bæði á oynni Ushant í Ermarsund og hava tilknýtti til føroyska tónleikaheimin. Syðrugøta er saman við millum annað Dublin og Liverpool partur av konsertferð teirra í summar
text: #000003
text: G! Festivalurin kunngjørdi í gjár eitt heldur serstakt navn til skránna í juli. Talan er um ein fraklending, sum hevur eitt ávíst tilknýti til føroyskan tónleik.- Yann Tiersen og Quinquis búgva bæði á oynni Ushant í Ermarsundi. Í summar leggja listafólkini úr landi við seglbáti sínum á eina konsertferð, har tey spæla í býum og bygdum í Írlandi, Wales, Skotlandi og Onglandi, ávegis á G! Festivalin.
text: #000004
text: Hjúnini av oynni millum franska meginlandið og Stóra Bretland hava ymiska tónleikabakgrund. Quinquis er listanavnið hjá Émilie Tiersen, sum er listakvinna, sína egnu mentan og søgu, við modernaðan elektroniskan tónleik. Quinquis hevur, eins og maðurin, samstarvað við tónlistamann úr Gøtu.Yann Tiersen hevur eisini samstarvað nógv við Ólav Jákupsson og Orka. Ólavur er ein teimum, sum var knýttur at Grót samtakinum í Gøtu og var áður forsangari og gjørdi sangir í bólkinum Gestir. 51-ára gamli Yann Tiersen hevur fjølbroyttar royndir í tónleikaheiminum og gjørdi millum annað filmtónleikinum til filmin Amélie, ið er spældur næstan eina milliard ferðir á Spotify.Framførslan hjá hjúnunum á G! um tveir mánaðir er partur av konsertferðm ið varð kunngjørd í dag - sambært Tiersen hjúnunum ein konsertferð sum eingin onnur.
text: #000005